Tasapainopilkkien tunnistamista - Sivu 26 - KALAMIES.COM\nViesti Kirjoittaja jlahti » 09:58:54 01.02.2020\nsivuevällisistä yksi versio:\n64 mm koukkujen mutkan väleistä mitattuna.\nei kuvasta hyvin erotu: mutta leveä ja paksu runko.\npainava. tätä kun uittelee: jysähtelee ihan erilailla uittaessa kuin useimmat muut tasapainot. siis painosta. ei niinkään kaloista.\ntosi hyvnnäköinen vedessä, muttei isompaa suosiota ahvenilta.\ntasapainon puolustukseksi: aika harvoin on uinut..\ntuuheat sivuevät noin kuivana kumman näköiset. mutta vedessä herää eloon..\nalkuperäisen mahakoukun olen napsassu pois. ei muistikuvaa millainen.\nnäitä liikkui 90 luvulla (ja ehkä 80 luvullakin) irtotavarana.\nei tietoa onko myyty paketillisena.\nvähän kuin iso hakki tasuri ?\n(vaikka runko huomattavasti paksumpi litteämpi)\nViesti Kirjoittaja Sostakovits da Silva » 11:56:41 01.02.2020\n50-luvun Lennuissa oli jo nämä "sivutupsut", joten ovat olleet aika pitkään käytössä tasapainojen tekijöillä. Vilkaisin tuonne tasapainojen aloitusviesteihin sivulle 5.\nViesti Kirjoittaja harvesteri » 23:04:15 03.02.2020\nNo nyt saapu lauma ässiä taas maailmalta ja nuo kyseiset OR:ät mitä myyjä mainosti harvinaisemmiks.\nJoten eiku tiirailemaan "harvinaisempia", tierä häntä sit, no ei oo ainakaan itellä tullu vastaa\nja oisinko ees ostanu ikinä kaupasta jos vastaan ois tullukkaan\nYks kultanokka punanen superässäki tuli joukkoon hurjaan\nViesti Kirjoittaja Sostakovits da Silva » 13:04:26 04.02.2020\nMinulla oli aavistus, mistä väristä on kysymys. Minulla itselläni oli kyseinen väritys, mutta möin pois muistaakseni tämän foorumin kautta, ei ollut luottoa. 2000-luvun värejä. Voi olla, että on fluorisoivilla väreillä maalattu, sen verran kirkas on oranssi. Kokeiluvärejä varmaan.\nKyllä tuotakin väriä on varmaan "muutama uunipellillinen" tehty. Omani ostin joskus suoraan Pirttiniemiltä, jos muistan oikein niin vuosi oli 2005.\nTylli/verkkokuvioinen super-ässä isoilla suomuilla oleva väri pistää silmään.\nViesti Kirjoittaja smakine » 23:55:10 04.02.2020\nMelkeinpä kuvittelisin tämän Kalevi Välkin tekosiksi. Maalaustyyli ja värimaailma viittais aikalailla sinne suuntaan. Googlaa kv tenon vaappu..\nViesti Kirjoittaja jlahti » 00:23:10 05.02.2020\nkuvahaulla katselin mm. https://kalastus.com/keskustelu/kaikkea ... han-vaapun\nCurt Lindhe:n suosikki "kuoretyyppi"\nkirjasa: AHVENTA OTTAMASSA\nhyviä kuvia samanoloisista täällä, oliko sivu 6\n(näistä aiemminkin ollu juttua)\nsiis tamperelainen pilkki.\ntamperelaisesta tasapainopilkinnästä ollu juttua sportfiskaren "aikakausijulkaisussa" (1930 - 40 vaihde ?)\nja siitä kautta tullut tutuksi ruotsissa.\nnäin saa sivutupsut hivutettua 1940 luvulle.\nja ehkä 1930 luvullekin..??\nahventa ottamassa....Curt lindhe......,.JPG (66.83 KiB) Katsottu 4870 kertaa\nViesti Kirjoittaja Sostakovits da Silva » 12:30:45 06.02.2020\nHarvesterin ässä kuvassa on mielenkiintoinen takakoukun malli, kokovihreässä ässässä vasemmalla, C&R takakoukku, oisko joutunut PostiPaten käsittelyyn.\nEli näitä sivutupsuja ja muita härpättimiä houkuttimena tasapainojen/kiikkujen kyljissä ollut jo 40-luvulla, kun kuva on vuodelta 1943, niin voisi olettaa, että niitä on ollut jo 30-luvullakin.\nViesti Kirjoittaja Sostakovits da Silva » 15:50:37 22.03.2020\n"Sivutillisiä Koskisia, pituus 45 mm koukkuineen, painot vaihtelee- 6-9 grammaa. Sivutissillisten muotti tehty puusta ja kipsimuottiin valettu lyijystä. Sivutissillisten takaosa eroaa, muutamassa suipompi, lopuissa paksumpi.\nViesti Kirjoittaja Sostakovits da Silva » 20:06:12 07.04.2020\nNappasin Pirttiniemien villakuoreen huuto.netistä 10 euron hintaan, kympin pysty pulittamaan. Noitahan villakuoreita on ollut aika ajoin huuto.netissä myynnissä. Mutta ei ole koskaan tullut vastaan myyntipaketissa. Valmistettu käsittääkseni 1965-1975 ja oli ensimmäinen valmistuksessa oleva tasurimalli. Ässä tuli vuonna 1968 kuvioihin. Villakuoreita on valmistettu varmasti tuhansia kappaleita. Myyntipakkauksessa olevaa priimaa villakuoretta voidaan pitää harvinaisuutena. Tasapainon ikä on 45-55 v.\nVäkäselliset koukut, Koot olivat 30, 40 mm ja olikohan myös 50 mm malli (ison ässä kokoinen), ainakin kaksi kokoa varmuudella valmistuksessa.\nKuviointi on siirtokuvio, tarra-arkilla kuvio, joka liimattiin tasurin kylkeen, selkä maalattiin mustaksi ja pää, muistaakseni oli kolmea kuviointiväriä. Pyrstö on tehty ohuesta siimasta.\nViesti Kirjoittaja jlahti » 20:54:01 07.04.2020\nhienokuntoinen paketti, ei ole edes aika tai valo kellastuttanu.\nja itse tasuri.. hyvät vankantuntuinen koukutus. hyvällä mittasuhteella.\nonko taustaan laitettu mitään värikoodaus leimausta ? (olisko väri "3" - ja koko "2" tai.."3" ?)\nmitä kokoa ? (osuuko tuohon kokovalikoimaan)\nelorannan talvikuvastosta 1971 - 72 koko ja värivalikoimaa:\nViesti Kirjoittaja Sostakovits da Silva » 10:15:12 08.04.2020\nHienokuntoinen paketti on todellakin, ei ole aika tai valo kellastuttanut.\nEi ole taustaan laitettu mitään värikooudausleimausta ei etu-ja takapuolelle. Myyntii-lmoituksessa kooksi oli ilmoitettu 40 mm. Mittaan vielä koon uudelleen.\nHyvä postaus Jlahdelta elorannan kuvastosta.\nVärejä on siis ollut viittä varsinaista väriä. Kokoja on ollut, 25, 30, 35, 45 mm eli neljää kokoa. Kylkivärit vaihtelee ja sitten nämä selkävärit. Olisko noin 8 v,kävin Pirttiniemillä ja Eija näytti laatikossa noita siirtokuvia, minkälaisia on, oli laatikossa kolmea erilaista siirtokuvamallia.Eli tyyliin tarra-arkilla on kuvionti (tylli/verkkokuvionti), joka irroitettiin ja liimattiin kylkeen kiinni. Villakuoreita on sitten tehty siirtokuvituksella kuin myös maalaamalla.\nMulla taitaa olla tuo 25 mm villakuoremalli, taisi tulla smakinelta joskus. On vähän päälle maalattu houkutusviiruja. Voisi ottaa käyttöön.\nTuon ohuen siiman käyttäminen pyrstönä. Pyrstömateriaalina jännä valinta, varmaan on toiminut hyvinkin.\nVillakuore oli valmistuksessa 10 vuotta, joten on noita on varmasti tehty tuhansia kappaleita. Ilmeisesti kalamiehet ovat tykänneet mallista, on ollut kalastava tasapaino. Villakuore tasapaino on jäänyt hitusen unholaan, kun ässä ja superässä-mallit löivät itsensä läpi.\nViesti Kirjoittaja Sostakovits da Silva » 16:53:47 08.04.2020\nTuota 25 mm sutattua villakuoretta en löytänyt, tuli vastaan sitten samankokoinen kuin myyntipaketissa oleva. Rupesin tarkistelemaan gmailin posteja haulla villakuore, niin tuli vastaan maininta, että 2009 olin ostanut huuto.netistä tämän vaaleansinisen villakuoreen.\nRunkomitat molemmilla 30 mm ja koukkuineen 40 mm. Värit selässä mustaa, maha keltainen, kyjet näyttävät olevan yllä vaaleansininen ja vaaleanvihreä siirtokuvionnilla (tylli/verkkokuvionti).\nEpäilys herää, että villakuoreiden mitat kuvastossa on ilmoitettu tasurin runkomittojen mukaan, joten voisi mennä jotenkin näin 25 mm---on noin 35 mm koukkuineen, 30 mm---40 mm koukkuineen,35 mm---- 45 mm koukkuineen ja 45 mm noin 60 mm koukkuineen (vankemmat ja isommat koukut) kts. yllä elorannan kuvasto.\nVerrokiksi noista käytettyjen koukkujen mallista. Maiva-tasurit, on varmaan 80-luvulta, ostelin joskus huuto.netistä. Maivoissa aavistuksen vankemmat koukut. Villakuoreessa ja maivoissa kuitenkin aika laadukkaat koukut ja vankat koukut kunnollisella väkäsellä.\nJlahti. Löytyyköhän maiva-tasureista sinun kuvastoista mainintaa?\nViesti Kirjoittaja jlahti » 10:27:50 09.04.2020\nPyydyksen pilkkihinnasto 1965 löyty maivoja. ainoastaan kokovalikoima.\nsamasta kuvastosta villakuoreen kokoja. kai ensimmäisiä ?\ntässä 4 cm koko..\nluulisi että runkomittoja ?\nkaikissa kylkiraidat ?\nkumma ettei valkomahaista värivalikoimissa..\nViesti Kirjoittaja Sostakovits da Silva » 14:28:53 09.04.2020\nNämä minun karvapyrstöiset maivat ovat Jyväskyläläisen tasapainotaitelijan Seppo Koljosen käsialaa. Ostin joskus huuto.netistä, oliskohan ollut 2005-2006 vuonna, pari noista ostetuista karvapyrstöisistä maivoista oli myyntipaketissa, muutaman euron kappalehintaan. Raidallinen on muistaakseni fosforiväreillä(jälkivalaiseva) maalattu. Ryhmäkuvassa oleva karvapyrstöiset maivat ylhäältä alaspäin. Numero 1 ja 3 on siirretty ei uiteta osastoon. 2007 punaisella sain 4 mitallista kuhaa ja kultasävytteisellä 2 mitallista kuhaa Porvoonjoelta. Jälkivalaisevaakin olen uitellut ja kyllä sillä ahventa on tullut, sekin on siirretty ei uiteta osastoon, ei varmaan kovin montaa maiva-tasuria fosforivärein maalattuna ole liikkeellä.\nMaiva nimellä on valmistettuja tasapainoja näkyy olevan, eri aikakausilta ja eri valmistajien toimesta.\n1965 taitaa tosiaan olla vuosi jolloin Pirttiniemien villakuoreet tuli kalastajien saataville.\nViesti Kirjoittaja jlahti » 08:34:02 10.04.2020\njoo.. taitaa olla eri maiva.\neka maiva kait tämä. lainaus vanhoista keskusteluista. maivoja pähkäiltiin muutama vuosi sitten.. huomasin silloin torissa myynti-ilmoituksen:\nlöytyi tämmöistä täsmennystä maivaan. lainaus on myynti-ilmoituksesta:\nIsäni Onni Huusarin v. 1957 suunnittelema legendaarinen Maiva- tasapainopilkki. Pituus 5 cm. Selkä punainen. Maiva- sarjaa, Maiva 1 (4 cm), Maiva 2 (5 cm) ja Maiva 3 (6 cm), valmistettiin myyntiin kymmeniä tuhansia kappaleita vuosina 1957- 1973.\nitsellä joku hatara muistikuva uudesta maivasta, tai sitten sekoitan johonkin toiseen:\nmyyntipaketti: taustapahvi, muovi päällä. siis kova muovi. jotenkin "piirretty" teksti ja, ulkoasu. vaalea paketti.\nitse pilkki: ylläolevan sostan maivan muotoinen. mutta muistikuva että peräkarvat valkokärkiset. oliko hileväri..?\nostettu 90 luvulla. siis ihan kalastuskaupasta.\nmutta voin muistella ihan jotain muuta..\naika nivaskan kävin läpi kalamies lehtiä 1980 - 90 luvuilta.\nyleensä niissä esitellään hyvin pilkkiuutuudet ja vilkasta mainontaa (pienemmillekin valmistajille ollu kait edullista/mahdollista mainostaa)\nmutta en löytäny jälkeäkään maivasta.\nvoi olla että juuri oikea numero puuttuu, valikoimissa ei kaikkia numeroita. (enkä ihan kaikkia talvinumeroita käyny läpi)\nViesti Kirjoittaja Jäpäkyörä » 14:07:51 29.08.2020\nKenenkäs tekosia olikaan nämä joissa maalattu p-silmä. ja onkos siinä muita tuttuja?\ntasurit.jpg (63.26 KiB) Katsottu 1174 kertaa\nViesti Kirjoittaja smakine » 21:44:48 29.08.2020\nViesti Kirjoittaja Sostakovits da Silva » 11:30:05 31.08.2020\nJäpäkyörän tasureita kuvassa numero 4 (Mouhijärveläinen) lienee 55 mm tupsu-suikki tasapaino Suomen kalastusväline- Mouhijärvi.\nViesti Kirjoittaja Jäpäkyörä » 12:25:25 31.08.2020\nKiitokset vastanneille, laitoin sostalle yv:n.\nViesti Kirjoittaja smakine » 21:19:25 31.08.2020\nViesti Kirjoittaja jlahti » 08:03:44 01.09.2020\nvai onko paketti oikean tasapainon..?\n(vähän alkoi epäilyttämään)\n1 U = 4 cm\ntäsmää jos mitta tehty valurungosta.\nvärikoodi epäselvä: voisiko olla 20 ?\nkaikissa tasapainoissa mahapuoli keltainen.\nno muuten. mutta "kylki hopea" aika vaisua hopeanvälkettä ?\nViesti Kirjoittaja jlahti » 19:03:22 14.09.2020\ntänään kirppikseltä käsiin jäi 2 pilkkipakettia.\nkummassakin paketissa 1 pystypilkki joka ratkaisi ostopäätöksen:\nOlles. aina on tilaa olleksille.. (siis ruotsalaisille. nykyisin tehdään muualla)\nja toinen nimetön hyvin painava pystypilkki. mutta leveä: saattaa uidakkin ?\nmutta siis.. kylkiäisenä joitakin pieniä tasapainoja.\naikalailla romuna, käyttöä ajatellen.\nonko tuttuja ?\nViesti Kirjoittaja kyösti123 » 22:08:15 02.10.2020


Totta vai tarua? Istuminen tappaa | Vinkka News\n19 toukokuun, 2020 Sami Ikonen Ihmiset, Totta vai tarua?\nLiika istuminen ja paikallaan oleminen on ihmiselle epäterveellistä. Seitsemän tunnin päivittäisellä istumisella on monia haitallisia vaikutuksia, kuten lihasten heikkeneminen ja selän kuormittuminen, mutta tappaako se?\nSanonta kuuluu: istuminen tappaa. Se on esiintynyt otsikoissa, kuten esimerkiksi Hesarissa ja Ylellä, mutta vielä on jäänyt näkemättä uutista, jossa poliisi epäilisi vainajan kuolinsyyksi istumista. Toki istuminen lisää riskiä verenkiertoelimen sairauksiin, jotka aiheuttavat Suomessa eniten kuolemia (lähde: tilastokeskus.fi), mutta edelleen istuminen on vain katalyytti aikaiselle poismenolle.\nLääkäri Jukka Tikanto alleviivaa, että liika istuminen on epäterveellistä, mutta hän haluaa huomauttaa, että liika seisominen ja makaaminen ovat myös haitaksi.\n”Istuminen edesauttaa ongelmien syntymistä, mutta ei sinällään tapa. Monet liikuntarajoitteiset ihmiset, jotka joutuvat olemaan pyörätuolissa, viettävät hyvää elämää istuen. Pitkäjaksoinen seisominen on myös haitallista.\nOulussa huippu-urheilijoita hoitava Tikanto kehottaa ihmisiä liikkumaan ja kiinnittämään huomiota arjen liikuntamääriin.\nLiike on hyväksi. Vanha totuus, joka pitää edelleen paikkansa.\nLiika istuminen lisää terveysriskejä, muttei kirjaimellisesti tapa ketään. Samaa voisi sanoa esimerkiksi roskaruuan syönnistä tai valvomisesta. Kohtuus kaikessa.


JJK Juniorit – Hilska odottaa nälkäisenä näyttöpaikkaa liigajoukkueessa\nHilska odottaa nälkäisenä näyttöpaikkaa liigajoukkueessa\nKesä-elokuun lainalla Ykkösen FC Hämeenlinnassa viettänyt JJK-kuopus Antto Hilska on palannut Kettupaitojen harjoitusvahvuuteen positiivisin miettein. Lainapesti sujui mallikkaasti.\n– Tosi hyvä maku siitä jäi, sain hyviä pelejä alle ja pelitkin sujui ihan hyvin. Tietenkin maaleja olisi voinut tulla enemmän, kertaalleen kymmenessä hämeenlinnalaisten riveissä pelaamassaan ottelussa osunut Hilska toteaa.\nHyökkääjistä eniten on Kettunutussa pelannut Jani Virtanen, hänen jälkeensä peliaika on jakautunut viime viikkoina varsin tasan Mikko Hyyrysen ja Babatunde Wusun kesken. Kun myös Lasse Linjala on pääsemässä viimein täyteen kuntoon, on tunku pelaavaan kokoonpanoon kova. Vielä torstaina Hilska ei ollut joukkueen mukana Espoossa, mutta peliminuuttien ansaitseminen jatkossa ei ole mitenkään mahdotonta.\n– Laina teki Antolle todella hyvää, hän on hyvässä iskussa ja uskon, että hänestä on meille vielä paljon hyötyä loppukaudesta. Antto on vähän toisen tyyppinen hyökkääjä kuin meidän muut kärkimiehet, päävalmentaja Kari Martonen toteaa.\n– Hyvillä mielin lähden haastamaan muita pelipaikasta. Tavoitteena on päästä pelaamaan enemmän kuin alkukaudesta, Hilska itse sanoo.


Game 2012 Suosittu manikyyri Online. Pelaa ilmaiseksi\nGame 2012 Suosittu manikyyri\nPelaa peliä 2012 Suosittu manikyyri Online:\nPelin kuvaus 2012 Suosittu manikyyri\n2012 Suosittu Nail Art - onhankenuorempi fashionistas. Tässä pelissä sinun täytyy näyttää tyyli tietoamanikyyri. Pelaaja toimahdollisuuden hengittääFlight of fancy kynnet, kääntämällä nemestariteos. Peli on saatavilla, vainmuutaman manipulointia. Valitessaan ihon, kynsien voi olla täynnä väriä, jakuvio. Kohokohtia voidaan todeta erilaisia paljetteja ja renkaat kätensä. . Pelaa peliä 2012 Suosittu manikyyri verkossa.\nTekniset ominaisuudet peli 2012 Suosittu manikyyri\nGame 2012 Suosittu manikyyri seuraavasti: 25.03.2013\nPeliä pelataan: 1792 kertaa\nPelin luokitus: 4.43 ulos 5 (67 arvioiden)\nPelit kuten peli 2012 Suosittu manikyyri\nLataa peli 2012 Suosittu manikyyri\nUpota peli 2012 Suosittu manikyyri sivustollesi:\n2012 Suosittu manikyyri\nJos haluat lisätä pelin 2012 Suosittu manikyyri sivustoon, kopioi koodi ja liitä html-koodi sivustosi. Lisäksi, jos pidät pelistä 2012 Suosittu manikyyri , kopioi ja lähetä linkki ystävällesi tai kaikille ystävillesi, jakaa peli maailmassa!\nKun peli 2012 Suosittu manikyyri , soitti myös peli:


Kehitysvammaisten opiskelijoiden tuottava työpaja - Ulkoministeriö\nHanke vahvistaa kehitysvammaisten kouluttautumismahdollisuuksia Matharen slummissa Nairobissa. Päätavoitteena parantaa kehitysvammaisten nuorten elintasoa ja vähentää riskiä joutua rikosten ja ihmisoikeusloukkausten uhriksi sekä muuttaa asenteita kehityssvammaisia nuoria kohtaan. Päätoiminto on rakentamaa ja varustamaa Matharen koulutuskeskukseen teknisten töiden työpaja. Ojansuu-säätiö on tukenut aikaisempina vuosina Kenian lapsia Pelastakaa Lapset ryn kautta. FDUV on rahoittanut MTC:ä valtionavulla vuosina 2006-2007. Ojansuun tuki MTC:lle alkoi vuonna 2008. Kehitysvammaisten asema ja koulutus kehitysmaissa edellyttää monenlaisia ponnistuksia. tämän hankeen tavoitteena on lisätä ammatillista koulutusta ja sen kautta mahdollisuuksia itsenäiseen elämään ja integroitumiseen yhteiskuntaan.\nAmmatillinen koulutus 80%


Turun projektit - Sivu 244 - Taloforum.fi\nRe: Turun projektit#95439\nTekijänä paavali - 14.09.18 13:26\n- 14.09.18 13:26 #95439\nTuskin on edes turha haaveilla siitä että uusi Börs olisi julkisivultaan yhtenevä Börsin jäljellä olevan vanhemman osan kanssa.. Positiivinen asia tietenkin silti.\nMeneeköhän Börsin viereinen talo (jonka nimeä en nyt muista, jossa on kauppakeskus Forum ja Clas Ohlson) pian julkisivuremonttiin? On kyllä parhaat päivänsä nähnyt.\nJoka tapauksessa Börsin purun jälkeen torin laidoilta on 60-luvun laatikot aika hyvin purettu, ainoastaan Nordean konttorin vieressä oleva toimistotalo sekä tietenkin Wiklund ovat jäljellä, tosin Wiklundillakin on ilmeisesti julkisivuremontti ja laajennus käynnissä?\nRe: Turun projektit#95445\nTekijänä Ukilainen - 14.09.18 13:57\n- 14.09.18 13:57 #95445\npaavali kirjoitti: Tuskin on edes turha haaveilla siitä että uusi Börs olisi julkisivultaan yhtenevä Börsin jäljellä olevan vanhemman osan kanssa.. Positiivinen asia tietenkin silti.\nEi sieltä kyllä ole ainuttakaan 60-luvun laatikkoa purettu. Osa on saanut päivityksen julkisivuun.\nRe: Turun projektit#95446\nTekijänä paavali - 14.09.18 14:03\n- 14.09.18 14:03 #95446\nNo kuitenkin, saanut uudet julkisivut\nRe: Turun projektit#95467\nTekijänä Kantti - 16.09.18 03:18\n- 16.09.18 03:18 #95467\nKäytännössä päivityksiä on tehty vain Vaisteen omistamaan Nordean taloon Kauppiaskadun ja Yliopistonkadun kulmassa, ja Wikken julkisivussa vajaa kymmenen vuotta sitten. KOP-kolmion julkisivu myös kohennettiin, torille se osoittaa kuitenkin vain kulmaansa. Ei siellä mitään kunnon facelifteja ole muiden kohdalla tehty. Vaisteen talon remontin jälkeen mitättömimmän julkisivun kunnia lankeaa Danske Bankin talolle kävelykadun kulmassa.\nRe: Turun projektit#95469\nTekijänä hmikko - 16.09.18 11:24\n- 16.09.18 11:24 #95469\nKantti kirjoitti: Vaisteen talon remontin jälkeen mitättömimmän julkisivun kunnia lankeaa Danske Bankin talolle kävelykadun kulmassa.\nMun asteikolla Wikken ja Vaisteen talon välissä oleva asuinkerrostalo on rumin, osin huonosta kunnostakin johtuen. Se on kylläkin niin ruma, että sitä ei ehkä voi mitättömäksi sanoa.\nKOP-kolmion rempassa julkisivu korjattiin aika tarkkaan alkuperäisen kaltaiseksi, sikäli se ei ollut 'facelift' samalla tavalla kuin Vaisteen talon uudelleen kuorruttaminen. Sanoisin, että Revellin arkkitehtuuri vie 6-0 Vaisteen talon nykyistä viritelmää, tosin KOP-kolmion rempasta alkaa olla sen verran aikaa, että joku putsauskierros olis varmaan taas tarpeen.\nBörsin korvaaminen on sikäli kiintoisa tapaus, että nyt kun parkkilaitos tehdään ja torin katutason rakenteet uusitaan, niin Kauppatorin ilme voisi muuttua aika lailla, jos myös Börs menee vaihtoon. Mitä mahtaa omistaja tuohon arkkitehdiltä tilata? Seinänaapurit Affärscentrumin talo 20-luvulta ja Börsin suojeltu jugend-osa 1800-luvun puolelta.\nRe: Turun projektit#95481\nTekijänä Kantti - 16.09.18 20:50\n- 16.09.18 20:50 #95481\nKävin paseeraamassa vähän kauppatorillakin ja tutkailin näkymiä. Vaisteen talon vieressä oleva rakennus on enimmäkseen perinteistä turkulaista hoitoa ja huolenpitoa vailla, eikä rumuudellaan nouse Turun keskustan ennen 80-lukua rakennettujen talojen joukossa mitenkään ikoniseksi ruma-kategoriassa. Iso tekijä on talon ikkunoissa näkyvät surkean näköiset verhot ja viritykset joissa yritetään estää auringon kuumotusta parvekkeille. Kunhan pääsisi edes jonkinlaiseen julkisivukunnostukseen, talon ilme voisi hyvinkin kirkastua nykyisesta nuhjuisuudestaan? Onhan rakennuksessa sentään kunnollinen harjakatto tiilikatteineen! Tosin, ei se mikään orkidea rakennusten joukossa varsinaisesti ole, mutta 1955 rakennettuna talona taitaa vielä olla ns. "kunnolla" tehtyjä taloja ennen elementtiaikaa.\nWikken matala osa pitäisi nopeasti jo rakentaa samaälle tasolle Vaisteen talon ja sen naapurin kanssa! Kolo huutaa tähän yhtenäisyyttä.\nVaisteen talon ja Wikken välissä oleva rakennus vähän lähempää. Ehkä vielä alkuperäisessä asussaan oleva likainen, katupölystä ja ajan patinasta tunkkainen seinä.\nEi Börsissäkään mitään erityistä vikaa ole. Sopii hyvin Vanun talon kanssa kehystämään Eerikinkadun reunaa. Voisi olla paljon huonomminkin. Voisi kyllä olla paljon paremminkin! Jospa tämän hieman persoonattoman hotellirakennuksen tilalle nousisi jotakin parempaa ja kauniiimpaa josta voisi olla iloinen? On se mahdollista!?!?\nItseäni eniten ärsyttää täysin latentti ja kasvoton Danske Bankin talo kävelykadun kulmassa. Se ei näytä miltään, on likainen ja luonteeton. Ei sitä voi sanoa edes rumaksi! Niin olematon pannukakku se julkisivultaan on.\nRe: Turun projektit#95482\nTekijänä paavali - 16.09.18 21:09\n- 16.09.18 21:09 #95482\nEn kyllä tiedä, minua ei tuo Danske Bankin talo niin järkytä, se on loppujen lopuksi aika näkymätön. Tuo Vaisteen talon välissä oleva rakennus taas on ollut jo pitkään mielestäni rumin rakennus koko torin ympärillä. Ei Börs niin ruma sentään ole, jos vertaa vaikka Wikkeen tai tuohon toimistotaloon mielestäni... Tosin on makuasia onko KOP kolmio torin rumimpia rakennuksia, minusta se tosin on aina ollut todella onnistunut rakennus joka on vielä tänä päivänäkin moderni vaikka on rakennettu yli 50 vuotta sitten.\nRe: Turun projektit#95483\nTekijänä hmikko - 16.09.18 21:47\n- 16.09.18 21:47 #95483\nItsekään en pidä Dansken taloa pahana. Tuon tyyppinen modernismi ei tietty vanhene ja nuhjaannu kauniisti, kuten ei tee KOP-kolmiokaan. Sliipattu modernistinen laatikko näyttää hyvältä silloin kun se on sliipattu, pinnat kunnossa ja nurkat suorina. Dansken talossa on kaikenlaista mainoskylttiviritelmää ja niiden jäänteitä todella pitkältä ajalta, ynnä muuta likaa ja repsotusta. Lisäksi se on jugend-taloa vastapäätä, mikä tässä tapauksessa menee enemmän yleisen turkulaisen sekavuuden osastolle kuin että se olisi joku hieno kontrasti.\nRe: Turun projektit#95488\nTekijänä Kantti - 17.09.18 01:38\n- 17.09.18 01:38 #95488\nNiin, Danske Bankin talo ei ole ruma, se ikäänkuin ei ole olemassa. Näkymätön talo Turun keskellä, keskeisellä paikalla kaupunkia. Siinä on ajatuksellisesti jotakin sopimatonta. Onko jo rumakin parempaa kuin lähes täydellinen havaitsemattomuus? No, aika varmasti korjaa tämän puutteen kuten se teki Vaisteen talon kohdallakin, joka oli aikaisempi inhokkini, niin ikään harmaan luonteettoman lasijulkisivunsa ansiosta.\nKOP-Kolmio ansaitsee jo vähitellen luonnehdinnan arvotalona. Siinä on hallintaa ja karaktääriä! Se vain pitäisi jälleen pestä puhtaaksi katupölystä, jota sen seiniin on kertynyt remontin jälkeen. Yleisestikin keskustan rakennuksia pitäisi pestä jotta kumipyöristä aiheutuneet saasteet ja katupöly eivät turmelisi julkisivuja.\nLaadukkaasta uudemmasta arkkitehtuurista kauppatorin ympäristössä puhuttaessa, se löytyy ortodoksikirkon takaa jatkuen Kauppiaskadun kulmaan. Aleksandrankuja. Mehiläisen sairaalan tiloja jossa Beckham akillesjänteensä kanssa aikanaan huilasi.\nPekka Pitkäsen suunnittelema Torinkulman kiinteistö 2009. Nyttemmin rakennusta on kerroksella korotettu.\nJotain näihin verrattavaa tulisi kauppatorin ympäriltä löytyä, ei mitään Danske Bankin talon kaltaista nollaa.\nhttps://www.turkulainen.fi/artikkeli/40 ... ppakaytava\nRe: Turun projektit#95531\nTekijänä hmikko - 18.09.18 21:31\n- 18.09.18 21:31 #95531\nTurkuCubed kirjoitti: Havainnekuvaa. Olisi kyllä toivonut enemmän kerroksia tällaiselle paikalle, toivottavasti alueen kehittyessä myös Itäharjun puolelle kerrosluku kasvaisi huomattavasti.\nTuo on käynnistynyt. Työmaa-alue oli tänään aidattuna ja kaivinkoneet paikalla.\nKupittaalla on ns. rakentamisen meininki. Tekeillä tuon hotellin vieressä TYKSin laajennus, TYKSin parkkitalo, ja toisella puolella ammattikorkeakoulun talo.\nIfin talon kyljessä on rakennustelineitä. Lienee jotain julkisivun korjailua.\nBiocityn seinustalla ja pääsisäänkäynnin kohdalla on myös tällingit katutasossa, suojaamassa ohikulkijoita putoilevilta laseilta! Rakennuksen yläosassa on sinisiä lasisia julkisivupaneeleja, joilla on aina ollut taipumusta hajota. Tilalle on ilmeisesti vaikea saada samanlaisia uusia, mistä syystä niiden tilalla on ollut vanereita pitkiä aikoja (näkyy tuossa kuvassakin). Nyt rakennelma on ilmeisesti tullut siihen ikään, että lasien putoilulta katsottiin tarpeelliseksi suojautua. Kesällä kuulemma joku tyyris auto sai osuman korkealta putoavasta lasista. Tarvittaneen julkisivuremppa, josta ei luulemma ole päätöstä. Rakennuksessa on aikanaan (1990) säästetty vääristä paikoista kautta linjan, mm. hissit ja ilmanvaihto olivat alun perin kuraa. Saatan kuvitella, että julkisivulasit ovat myös jotain halpatuotantosettiä. Toivottavasti putsaavat myös valkoiset betoniosat, jotka eivät tällä hetkellä ole kovin valkoisia.\nRe: Turun projektit#95533\nTekijänä hmikko - 19.09.18 11:39\n- 19.09.18 11:39 #95533\nYleltä vielä juttua tänään Börsin purkamisesta: https://yle.fi/uutiset/3-10411777\nTulevaa uudisrakennusta kommentoi tuossa Schauman Arkkitehtien Janne Helin, ja kuulostaa siltä, kuin toimisto olisi jo saanut tilauksen.\nRe: Turun projektit#95649\nTekijänä Kantti - 28.09.18 00:32\n- 28.09.18 00:32 #95649\nSynagoogan talo noin viikko sitten.\nUlkoseinä on rankarakenteinen, ei betonielementti.\nLinja-autoaseman puoli. Ulkoseinärakenne näkyvissä selvästi.\nhmikko, Ukilainen, TurkuCubed ja 1 muut peukuttivat tätä\nRe: Turun projektit#95677\nTekijänä Kantti - 30.09.18 12:01\n- 30.09.18 12:01 #95677\nMinervan ja entisen Linnan kassun välissä oleva tontti eilen.\n1912 valmistunut As Oy Minerva ei tule painumaan eikä kallistelemaan, rakennus kohoaa suoraan Kakolan kallioperästä. Linnankatu keskustan suuntaan.\nKallioreunan päällä edelleen vankilan aitaa piikkilankoineen.\npaavali, Tlahti peukuttivat tätä\nRe: Turun projektit#95800\nTekijänä Gascal - 06.10.18 10:17\n- 06.10.18 10:17 #95800\nKupittaan alueen grandioottiset suunnitelmat sen kuin etenee. Ilmeisesti sen verran hyvät kokemukset TYKS:n betonikannesta...\nhttps://www.ts.fi/uutiset/paikalliset/4 ... evea+kansi\nOlisko Kupittaan alueelle järkevää muodostaa kohta oma ketju foorumille?\nRe: Turun projektit#95921\nTekijänä TurkuCubed - 15.10.18 14:31\n- 15.10.18 14:31 #95921\nPikainen kierros Kupittaalla.\nToisaan hotellin työmaa on aidattu ja työt ovat alkaneet.\nP1010956 by TurkuCubed, on Flickr\nP1010957 by TurkuCubed, on Flickr\nP1010960 by TurkuCubed, on Flickr\nP1010961 by TurkuCubed, on Flickr\nAs Oy Momentum jo aika pitkällä\nP1010962 by TurkuCubed, on Flickr\nP1010963 by TurkuCubed, on Flickr\nP1010965 by TurkuCubed, on Flickr\nHieman jää harmittamaan tämä rako rakennusten välissä, olisi ehkä ollut eheämpää kaupunkikuvaa rakentaa yhteen. Toki hätäportaat ovat tiellä.\nP1010966 by TurkuCubed, on Flickr\njfo, Ruutukaava, hmikko ja 1 muut peukuttivat tätä


Skeletons In The Closet: Waiting for a sign to tell us why are we dancing all alone?\nWaiting for a sign to tell us why are we dancing all alone?\nMun piti tällä viikolla postata vaikka kuinka useasti, mutta täällä porukoilla tää netti ei oikein ota osakseen toimia niin eihän tästä hommasta meinaa tulla YHTÄÄN mitään! Perkele.\nMutta jottei menisi ihan harakoille tämä touhu, niin otetaampas lähempään syyniin se miten rakennan sen sotamaalauksen lärviini.\nItse en ole vuosi( kymmeniin ) meikannut meikkipohjaa ensin ja sitten vasta silmiä koska, tässä tulee Simban oikeasti viisas neuvo, mikäli luomivärit varisevat kasvoille/eyelineriä menee väärään paikkaan/yms ei tarvi pestä koko naamaa pois ja meikata sitä uusiksi. Lisäksi ihosta jossa ei ole meikkivoidetta/puuteria on huomattavasti helpompaa poistaa meikkiä kuin ne omaavasta ihosta. Korostan sanaa huomattavasti.\nLisäksi ainakin mulla toista silmää meikattaessa käsi osuu ja ottaa tukea naamasta joten eipähän lähde ne laastit käden matkaan kun ei niitä ole siinä ennen kuin on silmät valmiina.\nItse käytän sotamaalaukseeni seuraavanlaisia tököttejä;\nIho: Peitevoide/valokynä, meikkivoide, puuteri.\nSilmät: Kajalia, muutamia eri värisiä luomivärejä, glitter-luomivärejä, nestemäistä eyelineriä, glitter-eyelineriä.\nKulmat: Huultenrajauskynää. Tässä vaiheessa saa ehkä hieman naurahtaa :D\nHuulet: Huultenrajauskynää, huulipunaa, huulikiiltoa, huulirasvaa. Ihan sen mukaan, mikä mieli on.\nAloitan siis meikkaamisen siitä, että koitan parhaani mukaan peittää Peter Tägtrenmäiset silmäpussit joko peitevoiteella tai valokynällä. Tällä hetkellä jollain peitevoidepaskamönjällä koska ei ole rahaa ostaa valokynää :D\nSen jälkeen levitän meikkivoiteen; otsa, silmäluomet, silmänaluset. Sen jälkeen puuteria päälle ja sitten ollaan valmiita aloittamaan maalaus!\nMuokkasin näitä kuvia toisella koneella ja on aika karua kamaa, tais mennä vähän överiksi tuo kontrastin/terävöittämisen kanssa mutta koitetaan elää sen kanssa.\nNyt näkyy siis ihohuokosia, meikkivoiteen rajoja ja kulmakarvojen alkuja. Sanokaas moi SImba-Frankesteinille!\nNaaman värin muuttuminen loppua kohden punaisemmaksi selittynee samaan aikaan kuumenneesta suoristusraudasta joka muutti huoneeni saunaksi :D\nAloitetaan homma levittämällä kajalia alarajaukseksi, aina maun mukaan sitä on vähän vähemmän tai enemmän.\nSen jälkeen sama homma yläluomelle ja kajalilla myös.\nTässäpä jälleen tämä juju minkä olen aiemminkin kertonut; perus-mustista, ei niin pigmenttisistä luomiväreistä, saa mustaakin mustemman kun laittaa kajalia alle.\nJa voin kertoa että pysyy luomilla, vaikka läpi illan baarissa, ja vielä kuulkaas seuraavankin illan jos niin haluaa!\nSen jälkeen levitetään musta luomiväri. Myös alarajaukselle.\nTänä iltana tahdoin jo valmiiksi pohjalle mustaa luomiväriä jossa on vähän hohtoa, yleensä käytän ihan mattaa, mutta tällöimpä olin menossa humppaamaan.\nSen jälkeen valkoinen luomiväri.\nYleensä läytän valkoisenkin luomivärin kanssa tätä samaa kikkaa, että kajalia alle, mutta nyt en sitä löytänyt joten oli pärjättävä ilman.\nTässä välissä voitaisiin häivyttää tuota alarajausta ja häivytyksen jälkeen vielä tummentaa sitä kajalilla ripsien tyvestä.\nSitten enemmän valkoista ( luomiväriä ) kehiin.\nJa harmaata perään, ettei valkoisen ja mustan kontrasti olisi niin voimakas ja kiireessä helpompi häivyttää harmaan kera.\nSitten häivytellään. Ja todetaan että silmä näyttää ihan ryppyiseltä linnulta kun se on kiinni :D\nTässä välissä myös lisätään ENNEN häivytystä glitter-luomivärit, mustaa mustan päälle ja pelkkää glitteriä valkoisen päälle.\nVuorossa eyelinerit. Ensin mustalla perus-rajaus ja sen perästä aletaan kikkailla mustalla rajaus alarajaukseen ( sekavaasekavaa ) ja hopealla glitter-eyelinerillä ylös ja silmän sisänurkkaan.\nSitten aletaan ollakkin aika valmiita. Puuttuu kulmat, ala-ripsistä ripsari ja ylä-ripsistä irtoripset.\nSilmän verestys kertonee, että tässä vaiheessa otettiin se astetta isompi siideri/ouzo-huikka.\nKulmienkin tekoon mulla on omat keinoni.\nEnsin piirrän siis valmiille pohjalle ( se meikkivoide + puuteri ) ( huulten )rajauskynällä kulmat, jonka jälkeen tuputtelen päälle puuteria. Tämän jälkeen levitellään valkoista luomiväriä tai glitter-luomiväriä puuterin päälle, että varmana kulmaluut loistaa kilpaa valojen kanssa. Sitten piirretään kulmat vielä uusiksi puuterikerroksen päälle.\nPysyy muuten uimassakin, myös sukeltaessa, voin kertoa ;)\nRipsarit vain ala-ripsiin, jonka jälkeen irtoripset ylä-ripsiin. Yleensä laitan ne tosin vasta baarissa, koska mulla tulee aina hirveä kiire :D\nTämän jälkeen meikataan naama loppuun, eli perus-setit meikkivoide + puuteri ja jos aikaa jää, niin poskipunaa. Tällä kertaa ei.\nHuulipunaakaan en tällä kertaa laittanut saatikka kiiltoa kun piti juosta pää kolmantena jalkana bussiin :D\nSe jos mikä ei ole kovin kivaa kun asut 4. kerroksessa, sulla on jalassa 15cm korkkarit ja tajuat että bussi menee kahden minuutin päästä.\nSen jälkeen suoristetaan hiukset, saksitaan vähän otsista, pöyhitään hiuksia ja voilá!\nAnteeksi puolialastomuuteni, puin kyllä vaatteet päälle ennen baariin lähtöä :D\nReady to paaartyyyyyy! ;)\nMiten musta tuntuu että musta ei olisi ikinä kosme-bloggaajaksi ... muista puoliakaan yleisten meikki-tarvikkeiden nimiä saatikka kunnolla missä järjestyksessä mitäkin teen esimerkiksi silmä-meikissä. Se vain tulee niin selkärangasta että laittaa omankin pään pyörälle kun alkaa sitä tarkemmin katsoa :D\nLähettänyt Sinna Von Suicide klo 13.10.11\nTunnisteet: beauty killer, get the look, hair, step by step\nLumira 13. lokakuuta 2011 klo 18.15\nDiudiu, tykkään liikaa sun kulmista, kun ne on niin ihanan överit, olematta kuitenkaan kamalat. Eli siis ne on oikeen malliset eikä mitään puoleen väliin otsaa vedetyt kaaret. Ja väri, toimii!\nYhyy, miksen ite osaa laittaa naamaani mitenkään päin järkevän näköseks? xD\nLeena 13. lokakuuta 2011 klo 19.45\nKaikki tekee aina omalla tyylillään meikkinä :) Tää oli kyllä tosi kiva postaus! :) Ja vitsit noissa vikoissa kuvissa näytät tosi nätiltä ja sun hiukset on ihanat <3\nKatzu 13. lokakuuta 2011 klo 21.56\nTätä pitääkin kokeilla, vähän erilaiset mustat luomet kuin yleensä piristää :)\nAnonyymi 20. lokakuuta 2011 klo 11.49\nwow mitkä hiukset!\nSimba 23. lokakuuta 2011 klo 15.13\nLumira; Kiitos beibe!\nHehe, jebou, vaikkakin välillä eli aika usein saan itsekkin melko isot JeffreeStar/dragqueen-vibat :D\nSun naamassa ei ole mitään minkä takia se ei muka olisi järkevän näköinen ;)\nLeena; Jep, se on totta! Kaikki keinot on sallittuja, hehs ;D\nKiitos, kiva kuulla että tykkäsit :)\nKiitos paljon, ihana! <3\nKatzu; Kokeile ihmeessä! :D :)\nI'm going insane?\nWaiting for a sign to tell us why are we dancing a...\nI will turn every stone, search all over the world...\nBroken dreams never feel the rain\nGive it a shot, let's see what you've got


Puutarhatarinoita: Ikuinen kesä ja aina loma\nEnglantilaisen sanonnan mukaan kissa tekee asunnosta kodin. Voisin jatkaa, että puutarha tekee kodista paratiisin.\nSaan elää lähes puolet vuodestani puutarhan syleilyssä. Tämä on täysin muuttanut käsitykseni kesän ajallisesta kestosta. Aiemmin kesä oli yhtä kuin kuukauden kesäloma ja ehkä viikko kaksi loman ympäriltäkin.\nNyt kalenterissani on puoli vuotta kesää: se alkaa huhtikuussa kun muutan siirtolapuutarhaan ja päättyy joskus lokakuussa paluumuuttaessani kaupunkiin.\nMökillä on ikuinen kesä ja aina loma. Siis siitä huolimatta, että käyn sieltä töissä ja vietän siellä viikonloppuja myös talvipakkasilla. Taika toteutuu, sillä mökin ja puutarhan dna:han on koodattu loputtomasti aurinkoa, vihreyttä ja vapautta.\nMarjis on vielä märän sohjon peitossa. Otto-kissani ulvoo vuorokaudet ympäriinsä, kun sen kirsuun kantautuu kevään tuoksuja ja se haluaisi taas olla aito oikea ulkokissa. Olen tehnyt Otolle aamukamman, josta selitän sille pöhkylälle, että kesä ja muutto ovat sekunti sekunnilta lähempänä.\nTäältä tullaan, paratiisi!\nLähettänyt Minna Mansikkamäki klo perjantaina, huhtikuuta 09, 2010\nSoman Puutarha 9. huhtikuuta 2010 klo 17.42\nIhana lukea elämää siirtolapuutarhasta. OLen pienestä pitäen haaveillut omasta pikkumökistä kaupungissa mutta parisuhteemme toinen osapuoli pitää siirtolapuutarhoja kamalina vaikka kiltisti vieraileekin niissä joka kesä kanssani. Hänen takia "joudun" muuttamaan maalle isoon taloon ja vielä isompaan puutarhaan. Mukavaa kevättä ja kesää!


Korin kasvot | Korin juhlat\nSyntymäpäivät & muut juhlat\nKorin juhlilla on kasvot\nHaluamme auttaa asiakkaitamme erilaisten tilaisuuksien järjestämisessä ja ennen kaikkea ilahduttaa ja yllättää heidät.\nMe rakastamme työtämme ja olemme ylpeitä ammattitaidostamme.\nAsiakkaidemme tyytyväisyys on tärkein tavoitteemme.\nKorin juhlat -palvelukonsepti on toteutettu yhdessä ELY-keskuksen, Maaseuturahaston ja Ladecin kanssa.\nJuhani Saario, Liike- ja yrityskeskus Kori\nKorin liikekeskus on entinen linja-autotehdas, joka on ollut sukumme omistuksessa 1940-luvulta alkaen. Nykyisissä tiloissa toimii ajoneuvoteollisuuden lisäksi lukuisia palveluyrittäjiä. Vanha tiilinen tehdasrakennus on museosuojeltu ja sen kehittäminen on lähellä sydäntäni.\nLiike- ja yrityskeskus Kori\nAnnukka Linninen, Best Lake Nature Adventures\nBest Lake Nature Adventures toteuttaa luontoelämyksiä juhliisi ja tapahtumiisi. Rentouttava metsäkävely kokouksen lomassa, nokipannukahvit luonnon helmassa tai lumikenkäilyä järven jäällä - meidän kanssamme pääset luontoon.\nBest Lake Nature Adventure\nPasi Karjalainen, KorinFoto\nLaadukkaat kutsu-, ohjelma-, menu tai kiitoskortit ovat yksi osa onnistuneita juhlia. KorinFoto tarjoaa kokonaisvaltaisen kopiointi- ja tulostuspalvelun, jonka kautta saat tarvitsemasi kortit, esitteet ja julisteet haluamallesi paperille.\nEija Hyyryläinen, Kukkakauppa Villiviini\nKukat viimeistelevät tilaisuuden kattauksen sekä tyylin ja luovat tunnelmaa. Me Villiviinissä rakastamme kukkia ja visioimme ja toteutamme juuri teidän näköiset laadukkaat kukkasomistukset.\nMervi Laaksonen, Lounaskori\nHyvä ruoka on yksi elämyksellisen juhlan kulmakivistä. Lounaskoria luotsaava Mervi on pitkän linjan ammattilainen ja hänet tunnetaan maittavista kotiruuista sekä iloisesta persoonasta. Pitopalvelua hän pyörittää suurella sydämellä ja asiakkaan toiveita kunnioittaen.\nIlmari ja Mirva Myllynen, Mojo-tuotanto\nMojo-tuotanto on toiminut erilaisten kulttuuripalvelujen tuottajana jo yli 10 vuoden ajan. Tiimimme laaja osaaminen musiikin ja teatterin eri osa-alueilla ja kattava verkosto muihin alalla toimiviin tekee meistä yhden monipuolisimmista palveluntarjoajista Päijät-Hämeessä.\nJokaisen yrityksen pohjalla on tosi tarina, niin myös meillä. Keitä me olemme? Miksi perustimme Korin Juhlat? Entä mikä tekee meistä parhaan juuri siinä, mitä teemme? Lue meidän tarina täältä!\np. 040 757 7790


Herttainen mummeli | Kirjoittaja.fi\nNovellit Sadut Herttainen mummeli\nHerttainen mummeli Hot\nKirjoittanut Poketopi March 07, 2017 1198 0Lisää\nRadiossa laulettiin Kiitos Luojan, ja musta kissa kiehnäsi jaloissa. Sohvan alta täytyy kyllä siivota paremmin, Maire päätti maatessaan olohuoneen kirjavalla räsymatolla. Mitä ihmiset ajattelisivat, jos joutuisivat jahtaamaan villakoiria samalla, kun tekisivät surutyötään hänen lähdettyään. Hän oli aina pitänyt kotinsa putipuhtaana, eikä vanhoilla päivilläänkään ollut luopunut siitä periaatteesta, vaikka kunta oli hövelisti tarjonnutkin siivousapua. Ei hän askareisiinsa apua ollut kaivannut vaan edes jollain lailla säädyllisen eläkkeen. Hyvä että edes vuokran sai maksettua niillä almuilla mitä kansaneläkelaitokselta herui.\nEi tullut Kela vastaan ei, mutta ei hän toimettomaksi ollut jäänyt. Hän oli katsonut pahalla silmällä sitä ylimielistä virkailijaa. Saa vielä syylän nenäänsä, Maire hykerteli, oppiipahan olemaan kiusaamatta näennäisen harmittomia mummeleita.\nOlivat evänneet häneltä korotuksen, koska lääkekuluja ei ollut lainkaan. Tulot ovat edelleen isommat kuin menot sanottiin ja vielä siihen sävyyn mistä Maire ei pitänyt lainkaan. Ei hän voinut alkaa selittämään, että keittelee itse tarvittavat lääkkeensä, mutta kuluja koituu ainesosien metsästämisen johdosta. Poissa olivat ne ajat, jolloin Maire itse juoksi kaikkien keitoksiin tarvittavien aineksien perässä. Se oikeastaan oli saanut hänet tekemään päätös. Sinne minne hän olisi kohta matkalla, ei eläkkeellä enää mitään tehnytkään.\nMaire lähetti kollin matkoihinsa jaloistaan, harmaan huopikkaansa napakalla liikkeellä ja nousi ketterästi ylös seisomaan. Kissa mulkoili vihaisesti, istuutui olohuoneen Yucca-palmun viereen ja alkoi tassulla pesemään korvantaustaansa hännän huiskiessa villisti puolelta toiselle. Alkaa ottamaan eri vapauksia katin retale, Maire ajatteli, pitäisiköhän elukka kuohia, ettei sekin asia jäisi muiden riesaksi. Vieläkö hänellä oli tiiliskiviä vintillä? Niillä sterilointi hoituisi sutjakkaasti. Kissa vinkaisi kuin olisi lukenut hänen ajatuksensa ja juoksi häntä koipien välissä eteiseen.\nMaire oikoi ylös kainaloihin nousseen valkoisen esiliinansa ja sulki radion. Aivan kamalaa veisaamista, mutta uutistenlukijan miehekäs ääni oli miellyttävää kuultavaa. Se toi mieleen Unto-vainaan, hänen edesmenneen ja rakkaan aviomiehensä, syvän vivahteikkaan makuuhuoneäänen. Otti aina sydänalasta, kun moista kuuli. Vaikka uutistenlukija olisi puhunut sodasta ja nälänhädästä, niin se sai vielä jotain heräämään vanhan akan vatsanpohjassa.\nKeittiössä pata porisi induktioliedellä, täyttäen keittiön kitkerällä hajullaan. Oli porissut jo viikkotolkulla. Naapurin Eliisa oli tullut valittamaan, että katku irrottaa tapetin seinästä ja saa migreenin vihoittelemaan. Oliko joku kuollut, kun niin pahalta haisi, hän sanoi. Siinä sitä sitten oven raossa nyrpisteltiin jo ennestään ryppyisiä neniä ja päiviteltiin asiaa. Sain vakuutettua, että tosiasiassa oli kyse hänen huonosta hygieniasta ja haju lähti hänen omista jaloistaan. Elli parka, mutta täytyyhän hänen oppia pitämään ryppyinen nokkansa poissa muiden asioista ja saattaahan olla, että hän teki naiselle palveluksen. Kukapa ei lopulta nauttisi hyvin hoidetuista jaloista.\nMaire nosti vihertävää nuoruuslientä kauhalla ja hymähti. Ei ollut vielä tarpeeksi inkivääriä, eikä sokeria. Onneksi ei sentään tarvinnut lähteä etsimään koiranhännäntupsukoita. Sokeria ja inkivääriä sai helposti kadunkulman Lidlistä, jos moisia sattui tarvitsemaan, mutta Maire ei tähän hätään lisää kaupasta tarvinnut. Maustehyllyllä oli vielä tarpeeksi tähän keitokseen.\nMaire kääntyi keittiönpöydän puoleen. Pöydällä makasi savesta kaulittu golemi, jolla oli hänen arvokkaat piirteensä. Kaksoisolento saisi jäädä makoilemaan hänen puolestaan olohuoneen räsymatolle, kun hän aloittaisi uuden elämään Torremolinoksella.\nEi, mutta golemihan voisi siivota ennen kuin heittäisi henkensä hänen sijastaan, Maire muisti äkäiset villakoirat sohvan alla ja heilautti taikuudesta pakottavaa rannettaan. Savi-Maire heitti säärensä pöydän reunan yli ja jäi tuijottamaan pää kallellaan käskyä kuin mykkä sitä itseään.\nMaire käkätti korkealta ja puhkesi yskän puuskaan, hän oli unohtanut olla hengittelemättä padasta nousevia huuruja, ja joutui takomaan nyrkillä rintaansa.\nSavi-Maire ei liikuttunut omistajansa hädästä vaan puhalteli kynsiään ja pyöritti silmiään kyllästyneen oloisena.\nMenetkös siitä, Maire huitoi silmät vuotaen ja istutti siivous tarpeen tyhjäpäähän. Yhtä hölmö kuin miniäkin, hän ajatteli, sama "wat ever" ilme ja eleet. Purkan jauhanta vain oli puuttunut, niin olisi mennyt täysin siitä pyrkyristä.\nOlikohan hänen poikansa sittenkin velho? Ei ollut vain uskaltanut tulla kaapista ulos. Kenties olikin niin, että Urmas oli tehnyt miniäkokelaan vanhoista sahajauhoista ja koetteli vanhaa äitiään tarkoituksella. Ei. Ei se voinut pitää paikkaansa, Maire hylkäsi ajatuksen.\nUrmas oli pelkkä tyhmä pojankloppi ja miniä vielä tyhmempi, vaikka oli tietämättään kutsunutkin häntä noidaksi viime visiitillään, kun hän oli käskenyt syömään raskausvitamiinit ja maininnut ohimennen, ettei kukaan viehättynyt niin paksuista nilkoista kuin hänellä oli. Hieman ristiriitaista viestiähän se oli, mutta jotainhan sitä piti keksiä puheenaihetta.\nPystyyhän paksujen nilkkojen kanssa elämään, mutta eihän se sopisi, että pojantyttärestä tulee joku pulkannaru, joten olisi parempi, että äiti syö kunnolla. Saa jumankauta repiä maailmaan tullessaan paikat kunnolla, kuten hyvän pikkunoidan kuuluukin, Maire ajatteli ja otti astiakaapista Muumikulhon. Kulhossa oli kuvattuna Mymmeli, hänen lempihahmonsa. Siitä on kiva syödä keittoa ja katsella, kun Mymmeli alkaa pikkuhiljaa kurkistamaan pinnan alta kuin se vaikeasti lausuttava elokuvatähti sitä Predatoria jahdatessaan.\nOlohuoneessa parahti imuri käyntiin. Savi-Maire siellä alkoi tehdä työtä käskettyä. Maire puhalteli kuumaa keittoa lusikassaan ja haaveili lentomatkasta sinne Espanjaan. Toivottavasti matkalla ei sada. Se on yksi harvoista huonoista puolista luudalla matkustamisessa ja reittilennollekaan ei enää kerkiäisi vanhalla passilla. Liemi alkaisi kohta toimimaan, eikä tullimiehet uskoisi sen aiheuttamaa muutosta Maybelinen uuden ihmeitä tekevän voiteen ansioksi.\nMaire täytteli tiskikoneen ja loi haikean katseen keittiön rakkaisiin purkkeihin ja puteleihin, jotka jättäisi perikunnalle. Maire pisti kahvipannullisen liedelle porisemaan mukaan vietäväksi ja kävi päästämässä Savi-Mairen pois päiviltä. Lumous säilyisi maahanpanijaisiin asti varmasti, mutta ei hämäisi, jos jostain syystä tehtäisiin ruumiinavaus. Siinä sitä riittäisi hämmästelemistä ja soiteltaisiin luettelon keltaisilta sivuilta varmasti jokainen manaaja läpi.\nKissan hän jättäisi pojantyttärelleen henkieläimeksi, Maire kutsui kissan piilostaan ja lähetti ajatuksen riiviölle luettavaksi. Tiiliskivet odottaisi, jos kissa ei johdattelisi pikkuista okkultismin pariin.\nVielä viimeinen vilkaisu, että kotona kaikki oli viimeisen päälle kunnossa ja Maire jätti jälkeensä hyvän elämän, kiinnitti kahvipannun, istui luudalle ja lensi vuosia nuorentuneena kohti Torremoliinosta aloittaakseen jälleen alusta.